Molao wa Tuelelo ya Dikgobalo le Malwetse a mo Tirong, 1993, o batla gore bathapi ba bege dikotsi tsotlhe tse di tlhagelelang mo tirong kwa Letloleng la Pusetso.
Bathapi ba tshwanetse go tlatsa Karolo A ya foromo ya W. Cl.2.
Bathapi ba tshwanetse go gagola Karolo B ya foromo ya W. Cl.2 mme ba e neele ngaka kgotsa bookelo go e tlatsa ka bonako jo bo kgonegang morago ga kotsi.
Bathapi ba tshwanetse go romela Karolo A ya foromo e e tladitsweng go Letlole la Pusetso ka bonako jo bo kgonegang morago ga kotsi.
Bathapi ga ba tlhoke go emela Karolo 2 ya foromo e e tladiwang ke ngaka pele ba ka romela tleleimi. Morago fela ga fa bathapi ba sena go amogela karolo ya foromo ya ngaka, le yona ba ka e romela.
Bathapi ba tshwanetse go duela moputso go modiri mo dikgweding tse tharo tsa ntlha morago ga kotsi. Letlole la Pusetso le tla busetsa mothapi tuelo eo.
Bathapi ba tshwanetse go romela pegelo ya ntlha ya ngaka fa ba sena go e bona go tswa kwa ngakeng.
Fa modiri a sa kgone go boela tirong sebaka se seleele, bathapi ba tshwanetse go bona pegelo e nngwe ya ngaka mme ba e romele kwa Letloleng la Pusetso kgwedi nngwe le nngwe.
Fa modiri a simolola go dira gape, bathapi ba tshwanetse go romela pegelo ya tshimololo gape le pegelo ya bogelo ya ngaka kwa Letloleng la Pusetso.
Se se tla ikaega ka gore a tshedimosetso yotlhe e tladitswe sentle.
Tirelo e ga e duelelwe.